Cùil Lodair

'S e baile air a' Ghàidhealtachd  a tha ann an Cùil Lodair  (Beurla: Culloden).Iain Mac an Tailleir, "Ainmean-Àite", duilleag 35, Pàrlamaid na h-Alba Tha am baile suidhichte  mu 3  mìltean air àird an ear Inbhir Nis.

Tha e coltach gur e Cùil Lodair a bhʼ air an àite an toiseach, bhon fhacal Ghàidhlig “lodan”, ainm a chaidh a ghléidheadh sa Bheurla “Culloden”, ach ron àm a thachair am blàr ainmeil an sin san 18mh Linn bha an t-ainm air atharrachadh sa Ghàidhlig gu Cùil Lodair.Ruairidh MacIlleathain: Litir do Luchd-ionnsachaidh 128

Anns a' bhliadhna 2001 bha 4,064 duine a' fuireach an seo.Scotland's Census Result OnLine Tha Sgìre Chùil Lodair a' gabhail a-steach trì coimhearsnachdan eile: Balloch, Smithton agus Westhill.

Bho thùs bha taighean fearann (estate houses) ann a chaidh a thogail timcheall air  Culloden House  a tha na thaigh-òsta a-nis.  Cleachdar na seann stàballan mar taighean air mhàl an-diugh airson daoine a tha air saor-làithean. 
Cleachdar an seann sabhal ris an canar tithe barn mar eaglais an-diugh. Tha an eaglais aig Eaglais na h-Alba.

Tha  Dhruim Athaisidh (Beurla: Drummossie Moor) mu thrì mìltean air àird a deas Chùil Lodair. 'S e sin an t-àite far an do thachair Blàr Chùil Lodair. Tha cath-làrach Chùil Lodair fo chùram  Urras Nàiseanta na h-Alba agus tha an ionad-fiosrachaidh a’ tarraing mòran luchd-turais gach bliadhna. Chaidh ionad eadar-oibreachadh ùr a dh’fhosgladh 16 an Giblean 2008. 

Timcheall air a’ chath-làrach tha tobraichean  ann. Tha  an "clootie well" anns na coilltean Chùil Lodair agus tè eile faisg air Munlochy.
Mu mhìle deas air a' chath-làrach tha Càrn Chlabhalag (Cairns of Clava) ann. 

Iomraidhean

Ceanglaichean a-mach
 BBC Naidheachdan 2015-12-03 Inbhe ùr dha Cùil Lodair?

Roinn-seòrsa:Bailtean na h-Alba
Roinn-seòrsa:Comhairle na Gàidhealtachd